Video: Melania Trumpová sa dočkala vlastnej sochy, ale ľudia ju nazvali strašiakom do maku
6.7.2019 (Webnoviny.sk) - V Slovinsku odhalili na počesť Melanie Trumpovej drevenú sochu v životnej veľkosti, nie všetci sú z nej však nadšení. Sochu vztýčili pri rieke Sáva v obci Rozno, asi osem kilometrov od Sevnice, kde prvá dáma USA vyrastala.
Dielo si objednal americký konceptuálny umelec Brad Downey a z lipového dreva ju nahrubo vyrezal miestny ľudový umelec Aleš Župevc. Socha tvorí súčasť Downeyho výstavy v Ľubľane, ktorá sa týka slovinských koreňov Trumpovej.
Socha znázorňuje Trumpovú v bledomodrom odeve, ktorý mala na sebe v deň inaugurácie svojho manžela, inak s ňou má však len málo spoločného, čo vyvolalo negatívne reakcie miestnych. "Vôbec nevyzerá ako Melania... Je to Šmolinka," uviedol jeden. "Nie je to v poriadku. Je to hanba," vyjadril sa ďalší.
Ľudia nešetrili kritikou ani na sociálnych sieťach, kde dielo okrem iného nazvali "strašiakom do maku". Downey sochu naopak bráni a považuje ju za "úplne nádhernú".
Zdroj a foto: SITA
Najčítanejšie
- 1.Foto: Košické letecké dni ponúkli aj akrobatické kúsky špičkových pilotov
- 2.Rodinní príslušníci budú môcť bez "papiera" pracovať pre eseročky s jedným spoločníkom
- 3.Cestovná kancelária Thomas Cook rokuje s akcionármi, bez dohody jej hrozí bankrot
- 4.Video: Demonštranti v Hongkongu pošliapali čínsku zástavu a založili požiare v uliciach
- 5.Jeremy Corbyn odslúži celý mandát, ak sa stane britským premiérom